શાળાના વયપત્રક રજીસ્ટરમાં કરાયેલા ઉલ્લેખ મુજબ ક્રમાંક નંબર 2479 ઉપર તારીખ 02/04/1939ના રોજ ધીરુભાઇએ બાળવર્ગમાં પ્રવેશ કરેલ અને તારીખ 19/03/1942ના રોજ અંગ્રેજીના અભ્યાસ અર્થે શાળા છોડી હતી. આમ તેમણે આ શાળામાં 1076 જેટલા દિવસો પસાર કરીને પાયાનું શિક્ષણ મેળવ્યું હતું. દેલવાડામાં ધીરુભાઇના બાળમિત્રો મુળજીભાઇ ભાણજીભાઇ વાજા, કિશનભાઇ ભવાનીશંકર જોષી, મસરીભાઇ લુંભાભાઇ સોલંકી, હરગોવિંદભાઇ વશરામભાઇ ધકાણ, જેન્તીલાલ દુર્ગાશંકર જોષી, જીવાભાઇ રામભાઇ દમણીયા, નંદલાલભાઇ છગનલાલભાઇ સતીકુંવર હતા. જેમાં આજે મુળજીભાઇ હયાત છે અને બીજા મિત્રો ધીરુભાઇની જેમ આપણી વચ્ચે નથી.